ໄປສະນີ ແລະ ການບິນ ຢ່າງປົກກະຕິ ລະຫວ່າງ ສຫລ ແລະ ຄິວບາ ຈະເລີ້ມ ໃນທ້າຍປີນີ້
ສະຫະລັດ ​ແລະ​ຄິວ​ບາ ຕ້ອງການ​ຢາກ​ໃຫ້ມີ ການ​ບໍລິການ ທາງ​ໄປສະນີ ​ແລະ​ຖ້ຽວບິນ​ເອກ​ກະ​ຊົນ ໂດຍ​ກົງ ​ລະຫວ່າງສອງປະເທດ ຢ່າງປົກກະຕິ ພາຍໃນທ້າຍປີນີ້.
ສະຫະລັດ ແລະຄິວບາ ຕ້ອງການຢາກໃຫ້ມີການບໍລິການທາງ ໄປສະນີ ໂດຍກົງ ແລະມີຖ້ຽວບິນເອກກະຊົນ ບິນໄປມາເປັນ ປະຈຳ ລະຫວ່າງສອງປະເທດ ໃນທ້າຍປີນີ້ ອີງຕາມອົງການ ຂ່າວເອພີ ເຈົ້າໜ້າທີ່ອາເມຣິກັນຄົນນຶ່ງກ່າວວ່າ ເປົ້າໝາຍໃນທ້າຍປີ ແມ່ນ ສະແດງໃຫ້ເຫັນ ເຖິງຄວາມບາກບັ່ນດ້ານທຸລະກິດຂອງທັງ ສອງປະເທດ ເຈົ້າໜ້ທີ່ບໍ່ປະສົງອອກຊື່ຄົນນຶ່ງ ຊຶ່ງເປັນຜູ້ທີ່ລື້ງເຄີຍກັບການສົນ ທະນາດ້ານການທູດລະຫວ່າງສອງປະເທດກ່າວວ່າ “ມີຄວາມ ຄືບໜ້າທີ່ສຳຄັນ” ໄດ້ເກີດຂຶ້ນໃນ ຄວາມພະຍາຍາມທີ່ຈະຫັນປ່ຽນການຕົກລົງການຄ້າ ລະຫວ່າງສອງປະເທດ ” ເຈົ້າໜ້າທີ່ທ່ານນີ້ ຊຶ່ງບໍ່ໄດ້ຮັບອະນຸຍາດໃຫ້ກ່າວຢ່າງເປີດເຜີຍກ່ຽວກັບການປ່ຽນແປງ ເວົ້າ ວ່າ ປະທານາທິບໍດີ Barack Obama ກຳລັງເຄື່ອນທຳການເຄື່ອນ ໄຫວ ໃນສອງສາມມື້ ຂ້າງໜ້າ ດ້ວຍກົດລະບຽບໃໝ່ຈຳນວນນຶ່ງ ທີ່ແນໃສ່ເພື່ອຫລຸດຜ່ອນຕື່ມອີກ ກ່ຽວກັບການ ຈຳກັດຮັດແຄບທາງດ້ານເສດຖະກິດຕໍ່ຄິວບາ ໃນເດືອນມັງກອນປີນີ້ ປະທານາທິບໍດີ Obama ໄດ້ຜ່ອນຜັນ ການຈຳກັດໃນການເດີນ ທາງ ໄປຄິວບາ ແລະຄວາມສາມາດໃນສົ່ງຄອມພິວເຕີ ເທັກໂນໂລຈີ ອິນເຕີແນັດ ແລະ ໂທລະສັບມືຖື ເຂົ້າໄປຄິວບາ ເຖິງຢ່າງໃດກໍດີ ຄວາມພະຍາຍາມເຫລົ່ານັ້ນ ໄດ້ປະສົບ ກັບບັນຫາ ທັງໃນດ້ານເອກກະສານ ແລະກົດໝາຍຂອງສະຫະລັດ ປະສົມກັບການຕອບ ຮັບທີ່ບໍ່ພຽງພໍຈາກຄິວບາ ສ່ວນ ໃຫຍ່ແລ້ວ ບັນດານັກເດີນທາງຂອງສະຫເລັດໄປຄິວບາ ຍັງຕ້ອງໄດ້ເດີນ ທາງພາຍການຄວບຄຸມນຳທ່ຽວເປັນກຸ່ມ ຖ້າຫາກເຂົາເຈົ້າຕ້ອງການຢາກຢ້ຽມ ຢາມປະເທດເກາະ ດອນດັ່ງກ່າວ ເທັກໂນໂລຈີຍັງບໍ່ໄດ້ມີການນຳໃຊ້ຢ່າງກວ້າງ ຂວາງ ແລະແມ່ນແຕ່ລັດຖະ ບານເອງ ກໍມີບັນຫາດ້ານເທັກໂນໂລຈີ ລາຍງານຈາກອົງການຂ່າວເອພີກ່າວວ່າ ລັດຖະ ບານຄິວບາ ບໍ່ໄດ້ປະຕິບັດງານ “ຢູ່ໃນລະດັບທີ່ໃກ້ຄຽງກັບຄວາມສາມາດຢ່າງເຕັມ ສ່ວນເລີຍ ”